ນາຍົກລັດຖະມົນຕີຕ້ອນຮັບລັດຖະມົນຕີກະຊວງໂຍທາທິການແລະຂົນສົ່ງລາວ ແລະ ຜູ້ອຳນວຍການໃຫຍ່ບໍລິສັດ Hyundai Motor
(ທ່ານນາຍົກລັດຖະມົນຕີ ຫງວຽນຊວນຟຸກ ຕ້ອນຮັບ
ທ່ານລັດຖະມົນຕີກະຊວງໂຍທາທິການ ແລະ ຂົນສົ່ງລາວ ບຸນຈັນ ສິນທະວົງ)
ຕອນບ່າຍວັນທີ 20/04, ຢູ່ສຳນັກງານນາຍົກລັດຖະມົນຕີ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ໃຫ້ການຕ້ອນຮັບທ່ານລັດຖະມົນຕີກະຊວງໂຍທາທິການ ແລະ ຂົນສົ່ງລາວ ບຸນຈັນ ສິນທະວົງ. ທີ່ການຕ້ອນຮັບ, ທ່ານນາຍົກລັດຖະມົນຕີ ຢືນຢັນວ່າ ຈະສ້າງທຸກເງື່ອນໄຂເພື່ອຊ່ວຍໃຫ້ລາວ ພັດທະນາພື້ນຖານໂຄງລ່າງທາງຄົມມະນາຄົມ. ຫວຽດນາມ ຈະສ້າງເງື່ອນໄຂອຳນວຍຄວາມສະດວກເພື່ອໃຫ້ລາວ ນຳໃຊ້ທ່າກ່ຳປັ່ນເພື່ອພັດທະນາເສດຖະກິດ, ສັງຄົມຢ່າງແຮງ; ປາດຖະໜາວ່າ ຝ່າຍລາວ ຂຸດຂົ້ນທ່າກ່ຳປັ່ນ ຫວູງອ໋າງ, ແຂວງຮ່າຕິ້ງ ຢ່າງມີປະສິດທິຜົນ, ດຶງດູດສິນຄ້າເຂົ້າທຽບທ່າດັ່ງກ່າວໃຫ້ຫຼາຍ. ເນື່ອງໃນໂອກາດນີ້, ທ່ານນາຍົກລັດຖະມົນຕີກໍຊີ້ນຳບັນດາອົງການທີ່ກ່ຽວຂ້ອງກັບເລື່ອງໜູນຊ່ວຍບາງໂຄງການພື້ນຖານໂຄງລ່າງຄົມມະນາຄົມສຳຄັນຂອງລາວ.
ສ່ວນທ່ານລັດຖະມົນຕີ ບຸນຈັນ ສິນທະວົງ ໄດ້ຂອບອົບຂອບໃຈຢ່າງຈິງໃຈກ່ຽວກັບການຊ່ວຍເຫຼືອຂອງລັດຖະບານ, ກະຊວງຄົມມະນາຄົມຂົນສົ່ງຫວຽດນາມ ທີ່ມີຕໍ່ກະຊວງໂຍທາທິການແລະຂົນສົ່ງລາວ ບົນຈິດໃຈຮ່ວມມືຖານອ້າຍນ້ອງ.
ແລະກໍ່ໃນຕອນບ່າຍວັນດຽວກັນ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ໃຫ້ການຕ້ອນຮັບທ່ານ S.K.Han, ຜູ້ອຳນວຍການໃຫຍ່ບໍລິສັດ Hyundai Motor, ສ.ເກົາຫຼີ ຮັບຜິດຊອບຂົງເຂດລົດໂອໂຕການຄ້າ. ຢູ່ທີ່ນີ້, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຕີລາຄາສູງເລື່ອງ Hyundai ຮ່ວມມືກັບ Thaco ເພື່ອຜະລິດລົດຂົນສົ່ງ, ລົດເມຢູ່ກວາງນາມ, ໃນນັ້ນມີເລື່ອງຍົກສູງອັດຕາການຜະລິດຢູ່ຫວຽດນາມ. ທ່ານນາຍົກລັດຖະມົນຕີໃຫ້ຮູ້ວ່າ, ລັດຖະບານເອົາໃຈໃສ່ເຖິງການພັດທະນາການຜະລິດເຄື່ອງຈັກໃຫ້ລົດໂອໂຕ ແລະ ປາດຖະໜາ Hyundai ຄົ້ນຄວ້າ, ລົງທຶນພັດທະນາຂົງເຂດນີ້ຢູ່ຫວຽດນາມ.
(ແຫຼ່ງຄັດຈາກ VOV)